## Mazón aposta per redoblar el control del gasto i exigix al Govern central l’aprovació urgent del FLA per a la Comunitat

*** Ressalta la racionalització dels comptes públics com una prioritat del Consell “per a continuar impulsant les polítiques sanitàries, socials i educatives i abaixar els impostos a les rendes mitjanes i baixes” a pesar de l’infrafinançament
* Assenyala que el Consell del canvi “ha posat remei al Govern més car de la història” i recorda que “hem reduït el dèficit en més de 1.300 milions d’euros”
* Denúncia “l’asfíxia econòmica” del Govern d’Espanya amb la seua falta de suport per a la reconstrucció, el retard del FLA i la negació del fons d’anivellament, així com d’un nou sistema de finançament**

**València.**

El president de la Generalitat, Carlos Mazón, ha destacat el control i racionalització dels comptes públics com “un dels eixos prioritaris d’este Consell” i ha urgit l’aprovació de l’extra FLA (Fons de Liquiditat Autonòmica) i el cessament de “l’asfíxia financera” per part del Govern d’Espanya.

Durant la sessió de control en les Corts, el cap del Consell ha realçat una major recaptació i la reducció de 3.800 milions d’euros que va deixar l’anterior executiu valencià a 2.495 milions d’euros amb mesures com la rebaixa en el gasto polític de l’Administració autonòmica i la baixada d’impostos, “a pesar de ser la comunitat pitjor finançada d’Espanya”, ha remarcat.

El president ha ressaltat l’aposta del Consell per redoblar el control del gasto “per a continuar impulsant les polítiques sanitàries, socials i educatives”, i per a posicionar la Comunitat Valenciana “com l’autonomia que més desgravacions fiscals oferix a les rendes mitjanes i baixes”.

En este sentit, Mazón ha recordat que “les deduccions fiscals per a les rendes de menys de 32.000 euros han permés un estalvi de 184 milions d’euros” als valencians, castellonencs i alacantins, al mateix temps que ha apuntat que l’anterior Govern Valencià va eliminar l’impost de successions a les empreses de més de 10 milions d’euros.

Mazón ha denunciat “l’asfíxia econòmica del Govern d’Espanya al poble valencià” i ha recordat la seua falta de suport per a la reconstrucció econòmica i social del nostre territori després de les riuades i el retard de l’extra FLA per primera vegada en 13 anys, així com la seua negació a activar un fons d’anivellament transitori i un nou sistema de finançament per a la Comunitat Valenciana.

Per tot això, ha assenyalat que si abans del pròxim 7 de juliol no es transferix l’extra FLA al Consell “continuarem avançant a atallar el gasto superflu perquè la nostra prioritat són els valencians”.

**El Botànic, un govern ineficaç i el més car de la història**

Durant la sessió de control, el president de la Generalitat ha retret la disparada del dèficit de l’anterior Consell “fins als 3.847 milions” en el seu últim any de govern, i que s’incrementara el deute de la Generalitat “en un 42 % en només dos anys”.

En este sentit, s’ha referit “als cinc milions d’euros a l’any que havien de pagar els valencians per a costejar el gasto polític del Consell més car de la història” i ha retret la ineficàcia d’este Govern que “va construir i va entregar zero vivendes socials, va denegar el lloguer social a 1.400 persones, va deixar-ne quasi 10.400 sense la renda d’inserció i altres 160.000 sense ajudes per a la calefacció”.

Així mateix, ha recordat que la dependència va augmentar en un 72 %, es va deixar fora del programa de prevenció del càncer de mama més de 167.000 dones i que 2 de cada 10 euros destinats a construir col·legis es dedicaren realment a eixa finalitat.

Mazón també ha assegurat que amb l’anterior equip de Govern de la Generalitat, “s’adjudicaren a dit 253.000 contractes per valor de 700 milions d’euros, és a dir, 160 al dia”, que 43 de les 48 entitats públiques de la Generalitat “presentaren irregularitats en els seus comptes” i es crearen 6 organismes públics fantasma.

De la mateixa manera, s’ha referit al fet que cada valencià “acabara pagant 2.637 euros en impostos davant dels 1.926 euros que pagaven abans del Botànic” o al “foment del pancatalanisme separatista amb 20 milions d’euros”.

Mazón ha assenyalat que l’actual Consell “ha posat remei a tot este balafiament a pesar de l’infrafinançament i als intents del Govern d’Espanya de boicotejar tots els nostres intents d’alleujar l’infern fiscal als valencians”.

Fecha: 03/07/2025